stanford-oval/wikipedia huggingface dataset:
אחוות הגולגולת והעצמות

| --- | --- |
 סמל אחוות הגולגולת והעצמות

"הקבר", מקום הכינוס של האחווה   בקמפוס אוניברסיטת ייל
 תקופת הפעילות:  1832–הווה (כ־192 שנים) 
 מקום ייסוד:  אוניברסיטת ייל
 מייסדים:  ויליאם הנטינגטון ראסל, אלפונזו טאפט
 סוג:  אגודת סתרים
 מטה ראשי:  ניו הייבן, קונטיקט, ארצות הברית ארצות הברית
אחוות הגולגולת והעצמות (באנגלית: Skull and Bones) היא אחוות סטודנטים במבנה של אגודת סתרים, המתקיימת מאז 1832 באוניברסיטת ייל. בין החברים בה בשנות לימודיהם ניתן למצוא נשיאים, שופטים עליונים, קציני צבא וראשי תעשייה המהווים את עמוד השדרה הפוליטי, החברתי והכלכלי של ארצות הברית.
רקע

האחווה הוקמה על ידי ויליאם הנטינגטון ראסל, שלמד בגרמניה בשנת 1831, הוא הושפע מהוגים גרמנים ובפרט ממאמרו של יוהאן גוטליב פיכטה "נאום אל העם הגרמני", בו טען שהצעירים צריכים לקחת את מושכות ההנהגה הכושלת (שהביאה ב-1806 את המפולת הצבאית מול צבאות נפוליאון בונפרטה). כמו כן הושפע ממנהגם של הסטודנטים הבוגרים באוניברסיטאות להתכנס באגודות סתרים, בעלות טקסים, סמלים ומטרות משותפות ותחושת אחווה בין החברים.
עם חזרתו של ראסל לייל הקים את אחוות הגולגולת והעצמות יחד עם אלפונזו טאפט, אביו של הנשיא ויליאם הווארד טאפט, שהיה גם הוא, בשעתו, חבר באחווה. הסיבה המיידית על רקעה התגבשה האחווה הייתה מחלוקת באשר לפרס אחוות ההצטיינות פי בטא קפא של אותה שנה, שתרמה לפרישת חברי סניף האחווה בייל שהקימו את "אחוות הגולגולת והעצמות".
סממני הווי והתנהלות > שיטת קבלה

בכל אביב (בדרך כלל בחודש אפריל) מתקיים בקמפוס "Tap Day", בו נבחרים לאחווה 15 תלמידי שנה שלישית, שהצטיינו כמנהיגים חברתיים, בעלי הישגים ומקובלים על חבריהם. משנת 1991 נבחרות גם נשים לאחווה, שהייתה עד אז לגברים בלבד. הנבחרים נקראים "Bonesmen" ("אנשי-עצמות") והם ממשיכים להיקרא כך גם לאחר שבגרו.
סממני הווי והתנהלות > "הקבר"

ב-1856 הוקם היכל לאחווה לצורך כינוס החברים ועריכת טקסים סמליים, הנשמרים בסוד. החזית נבנתה בסגנון נאו קלאסי דמוי-מקדש מצרי-הלניסטי. המבנה הורחב ב-1903 וב-1911 נוספו לו בגבו מגדלים בסגנון נאו גותי.
סממני הווי והתנהלות > 322

בסמל האחווה, מתחת לגולגולת ולעצמות כתוב המספר 322. הסיבה אינה ידועה בוודאות. גרסה אחת טוענת שהכוונה היא לשנת הייסוד 32' (1832) ולאחווה גרמנית כלשהי. גרסה אחרת מקשרת את המספר לשנת מותו של דמוסתנס (לפני הספירה). ייתכן גם שמדובר בהפניה לספר בראשית פרק ג' (ג=3 בגימטריה) פסוק כ"ב (כ"ב=22 בגימטריה):
"וַיֹּאמֶר יְהוָה אֱלֹהִים, הֵן הָאָדָם הָיָה כְּאַחַד מִמֶּנּוּ, לָדַעַת, טוֹב וָרָע; וְעַתָּה פֶּן-יִשְׁלַח יָדוֹ, וְלָקַח גַּם מֵעֵץ הַחַיִּים, וְאָכַל, וָחַי לְעֹלָם". הגולגולת בסמל האחווה מסמלת את החיים עצמם ואת סופיותם, סופיות שהייתה יכולה להיות נמנעת לו אדם וחווה היו בוחרים לאכול מעץ החיים במקום מעץ הדעת. המסתורין של החיים, ובפרט חיי הנצח, בא לידי ביטוי בעצמות שבסמל האחווה, המונחות בצורת איקס, כאשר איקס הוא סמל מקובל לשמירת סוד.
סממני הווי והתנהלות > כינויים

באופן מסורתי מקבלים החברים "כינויים מחתרתיים". למשל "בועז" הוא כינוי הניתן לקפטן פוטבול, "שטן גבוה" (Long Devil) הוא החבר הגבוה ביותר, כינויים נוספים הם "בעל", "אודין", "ת'ור", "מגוג", "המלט", "הדוד רמוס" (כינוי גנאי לשחור במופע מינסטרל) וכדומה.
השפעה וחשיבות

מהתבוננות ברשימת החברים בלבד ניתן ללמוד על העוצמה הגלומה בהשתייכות מגיל צעיר לקבוצה מעין זו. הקשרים הבלתי-אמצעיים הנוצרים באחווה בין מדינאים, אנשי תעשייה וצבא לדורותיהם מהווים רקמה מאחדת ויוצרים אליטה מובהקת.
בין הבוגרים הבולטים של האחווה נמנים נשיאי ארצות הברית ויליאם הווארד טאפט, הנשיא ג'ורג' הרברט ווקר בוש (גם אביו, פרסקוט בוש, היה חבר באחווה) וג'ורג' ווקר בוש, מזכיר המדינה ג'ון קרי, המשורר ארצ'יבלד מקליש, אנשי התעשייה הנרי ג'ון היינץ; פרסי אייברי רוקפלר, מנכ"ל סטנדרד אויל וחברת הנשק רמינגטון; ראסל דוונפורט (Russell Davenport), סגן נשיא בית לחם סטיל ויוצר דירוג החברות של כתב העת Fortune; אלפרד גוון ואנדרבילט הראשון (Alfred Gwynne Vanderbilt I); "אבי ה-CIA" רוברט א. לווט ועוד.
בוגרי האחווה ממשיכים להיות חברים בארגון הבוגרים הנקרא "נאמנות ראסל" ("Russell Trust Association"). אגודת בוגרי האחווה מחזיקה באי פרטי בנהר סנט לורנס באפסטייט ניו יורק בשם "אי האיילות" (Deer Island).
בתרבות

בשנת 2000 הופק הסרט "גולגולות" המגולל את סיפורה של אחווה הדומה מאוד במאפייניה ל"גולגולת ועצמות".
בשנת 2006 גילם מאט דיימון את דמותו של אדוארד וילסון, חבר אחווה וסוכן CIA בסרט שומר המדינה.
מונטגומרי ברנז, בעל תחנת הכוח הגרעינית בסדרה משפחת סימפסון, הוא בוגר-כביכול של האחווה.
בסדרה "ריברדייל" ג'גהאד מצטרף לאגודה לאחר התקבלותו לייל.
גם בסדרה בנות גילמור רורי מצטרפת אל החבר שלה שהוא למעשה מנהל האחווה בשם ״בריגדת החיים והמוות״ באותן שנים בייל.
לקריאה נוספת

Robbins, Alexandra. Secrets of the Tomb: Skull and Bones, the Ivy League, and the Hidden Paths of Power. Back Bay Books, 2003. ISBN 0-316-73561-2.
Sutton, Antony C. America's Secret Establishment: An Introduction to the Order of Skull & Bones. Walterville, OR: Trine Day, 2003. ISBN 0-9720207-0-5.
Tedford, Cody. Powerful Secrets. Hannover, 2008. ISBN 1-4241-9263-3.
הערות שוליים

↑  "Change In Skull And Bones.; Famous Yale Society Doubles Size of Its House — Addition a Duplicate of Old Building". The New York Times. September 13, 1903. Retrieved April 20, 2017
↑  ראו למשל: אנתוני סאטון, הממסד הסודי של אמריקה ובספרים "לקריאה נוספת"
| --- | --- |
בקרת זהויות :  BnF: cb15056067m (data)  SUDOC: 167283731  VIAF: 296372326   WorldCat (עם VIAF): 296372326
אייל ברבארי

| אייל ברבארי |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: אייליים
סוג:: אייל
מין:: אייל אדום
תת־מין:: אייל ברבארי
שם מדעי
 Cervus elaphus barbarus ‏בנט, 1833

אייל ברבארי או אייל אטלסי (שם מדעי: Cervus elaphus barbarus) הוא תת-מין של אייל אדום החי בצפון אפריקה. מחקרים גנטיים מצביעים על כך שהאייל הברבארי ואייל קורסיקני (תת-מין נוסף החי באי קורסיקה שבים התיכון) שונים מהאייל האדום, ואמורים להיות מסווגים כתת-מינים של המין "אייל קורסיקה" תחת השם המדעי (Cervus corsicanus).
אנטומיה

האייל הברברי הוא אחד מתת-המינים הקטנים ביותר של אייל אדום: גובהו בכתפיים הוא 90–140 סנטימטר ומשקלו 100–225 ק"ג. זנבו קצרצר. פרוותו בקיץ דלילה בצבע חום אדמדם עם מספר נקודות לבנות בולטות (שלעיתים נשארות גם למבוגרים), ובחורף היא עבה בצבע אפור-חום כהה, עם נקודות לבנות דהויות. לעיתים יש נקודות גם על הגב הצוואר והרגליים. רגליו של האייל בהירות או כהות, ויש לו כתם לבן על גרונו ורעמה קצרה על הצוואר. קרניו קטנות יותר משל האייל האדום ובדרך כלל יש בהם 4–6 סיעופים בלבד, אם כי נצפו פרטים גם אם 8 סיעופים. אורך הקרן הוא כ-80 סנטימטר. כיתר האיילים קרניו של האייל הברברי נושרות בסתיו וצומחות מחדש. לזכרים יש בלוטות ריח במספר מקומות: מעל העיניים, בין האצבעות של הרגליים האחוריות, ומתחת לזנב.
תפוצה ואקולוגיה

האייל הברברי הוא האייל היחיד שחי באפריקה באופן טבעי. בית גידולו הוא ביערות צפופים ולחים של מרוקו, אלג'יריה, ותוניסיה. במרוקו כתוצאה מציד אינטנסיבי, האיילים נכחדו, אך בשנות ה-90 הובאו פרטים מתוניסיה שהתרבו מחדש וכיום תפוצתם במרוקו נרחבת.
האיילים הברברים פעילים בשעות היום והלילה, אך בשל לחץ אנושי ביום הם בדרך כלל נמצאים בעומק היער ורק בלילה יוצאים לשטחי מרעה. האיילים חיים בעדרים נפרדים של זכרים צעירים, ועדרי נקבות ועופרים. בעונת הרבייה הזכרים מקיימים ביניהם קרבות אלימים כדי לזכות בנקבות. לאחר תקופת היריון של 7–8 חודשים הנקבה נולד עופר אחד או שניים, שמוסתר בין הצמחייה במשך 2–3 שבועות.
איומים

בעבר האיילים הברברים היו נטרפים על ידי אריות ברבארים, דובים אטלסים, ונמרים ברבארים. כיום, הדוב האטלסי נכחד מן העולם, האריה הברבארי נכחד בטבע וחי רק בגני חיות, והנמר הברבארי נמצא בסכנת הכחדה חמורה וחי בעיקר בגני חיות עם פרטים בודדים שחיים בטבע.
בעבר האייל הברברי היה ניצוד באופן נרחב לבשרו וקרניו שגרמו לאוכלוסייה להיכחד במרוקו ולהידלדל מאוד באלג'יריה ובתוניסיה. לאחר פעולות שימור האוכלוסייה התייצבה האוכלוסייה במעט אך היא עדיין נחשבת למאוימת.
גלריה

נקבה בגן חיות
שתי נקבות ועופר בתוניסיה
זכר רובץ
אולימפיאדת השחמט 2010

| --- | --- |

 תאריך התחלה:  20 בספטמבר 2010 
 תאריך סיום:  4 באוקטובר 2010 
 עיר:  חנטי-מנסייסק, רוסיה
 אתר:  אולם הספורט
 שופט ראשי:  Sava Stoisavljevic
 קבוצות משתתפות:  148
 מס' משתתפים:  1306 (מהם 242 רבי אמנים ו-123 אמנים בינלאומיים)
 מס' משחקים:  3240
 שיטה:  שווייצרית - 11 מחזורים
 → אולימפיאדת השחמט 2008 אולימפיאדת השחמט 2012 ← 
 
אולימפיאדת השחמט ה-39 אורגנה על ידי פיד"ה וכללה תחרות פתוחה ומספר אירועים נוספים לקידום השחמט. היא התקיימה בחנטי-מנסיסק, שברוסיה, בין 20 בספטמבר ל-4 באוקטובר 2010.
התחרות הפתוחה > תוצאות הגמר

| # | מדינה | שחקנים | נקודות |
| --- | --- | --- | --- |
| 1 | אוקראינה אוקראינה | וסילי איוונצ'וק, רוסלן פונומריוב, פבל אליינוב, זכר אפימנקו, אלכסנדר מויסיינקו | 19 |
| 2 | רוסיה רוסיה-1 | ולדימיר קרמניק, אלכסנדר גרישצ'וק, פטר סבידלר, סרגיי קריאקין, ולדימיר מלאכוב | 18 |
| 3 | ישראל ישראל | בוריס גלפנד, אמיל סוטובסקי, איליה סמירין, מקסים רודשטיין, ויקטור מיכלבסקי | 17 |
| 4 | הונגריה הונגריה | פטר לקו, זולטן אלמשי, יהודית פולגאר, פרנץ ברקס, פרנץ ברקש | 17 |
| 5 | הרפובליקה העממית של סין  סין | וונג יוא, וונג חאו, בּוּ שְׂיָאנְג גְ'ה, ז'ואו צ'יאנדחאו, לי צ'או | 16 |
| 6 | רוסיה רוסיה-2 | יאן נפומניאשצ'י, יבגני אלכסייב, ניקיטה ויטיוגוב, יבגני טומשבסקי, ארטיום טימופייב | 16 |
| 7 | ארמניה ארמניה | לבון ארוניאן, ולדימיר אקופיאן, גבריאל סרקיסיאן, ארמן פאשיקיאן, אבטיק גריגוריאן | 16 |
| 8 | ספרד ספרד | אלכסיי שירוב, פרנציסקו וולאו פונס, איוואן לופס סלגדו, חורחה מגם באדאלס, דניאל אלסינה לאל | 16 |
| 9 | ארצות הברית ארצות הברית | היקארו נקמורה, גטה קמסקי, אלכסנדר אונישצ'נקו, יורי שולמן, רוברט הס | 16 |
| 10 | צרפת צרפת | מקסים ושייה-לגראב, לורן פרסינה, וולאדיסלאב טקצ'יוב, אדוארד רומה, סבסטיאן פלר | 16 |
התחרות הפתוחה > מדליות אישיות

|  | זהב | כסף | ארד |
| --- | --- | --- | --- |
| התוצאה הטובה ביותר | גבריאל סרקיסיאן (ארמניה) - 2869 | פטר לקו (הונגריה) - 2834 | בוריס גלפנד (ישראל) - 2833 |
| הלוח הראשון | וסילי איוונצ'וק (אוקראינה) - 2890 | לבון ארוניאן (ארמניה) - 2888 | יאן נפומניאשצ'י (רוסיה-2) - 2821 |
| הלוח השני | אמיל סוטובסקי (ישראל) - 2895 | זולטן אלמסי (הונגריה) - 2801 | וואנג חאו (סין) - 2783 |
| הלוח השלישי | ויטאלי טטרב (בלארוס) - 2853 | פבל אליינוב (אוקראינה) - 2737 | סרגיי רובלבסקי (רוסיה-3) - 2727 |
| הלוח הרביעי | סרגיי קריאקין (רוסיה) - 2859 | זחר אפימנקו (אוקראינה) - 2783 | אניש גירי (הולנד) - 2730 |
| לוח עתודה ראשון | סבסטיאן פלר (צרפת) - 2708 | מאטוש ברטל (פולין) - 2706 | ולסטימיל בבולה (צ'כיה) - 2668 |
התחרות הפתוחה > נבחרת ישראל

באולימפיאדה זו השתתפה נבחרת ישראל שכללה את:
בוריס גלפנד (2751) 1+,7=,1- מקום שלישי אישי
אמיל סוטובסקי (2665) 5+,3=,0- מקום ראשון אישי
איליה סמירין (2657) 3+,2=,1-
מקסים רודשטיין (2632) 3+,5=,1-
ויקטור מיכלבסקי (2610) 3+,3=,2-
הנבחרת זכתה במדליית ארד.
להלן התוצאות הקבוצתיות:
נגד תימן 0:4 - ניצחון טכני
נגד אינדונזיה 2:2 - תיקו
נגד צרפת 2:2 - תיקו
נגד מולדובה 1:3 - ניצחון
נגד רוסיה-3 2.5:1.5 - הפסד
נגד פרו 0.5:3.5 - ניצחון
נגד אוזבקיסטן 1.5:2.5 - ניצחון
נגד הולנד 1:3 - ניצחון
נגד הונגריה 1.5:2.5 - ניצחון
נגד ארצות הברית 1:3 - ניצחון
נגד אוקראינה 2:2 - תיקו
תחרות נשים

| --- | --- |
 תאריך התחלה:  20 בספטמבר 2010 
 תאריך סיום:  4 באוקטובר 2010 
 עיר:  חנטי-מנסיסק 
 שופט ראשי:  Sava Stoisavljević
 קבוצות משתתפות:  115
 מס' משתתפים:  548 (כולל 12 רב אמן, 41 רבי אמנים לנשים, 67 אמנים בינלאומיים ו-88 אמנים בינלאומיים לנשים
 מס' משחקים:  2520
 שיטה:  שווייצרית - 11 מחזורים
 → אולימפיאדת השחמט 2008 אולימפיאדת השחמט 2012 ← 
 
אולימפיאדת השחמט ה-39 לנשים התקיימה במקביל לתחרות הפתוחה.
תחרות נשים > תוצאות הגמר

| # | מדינה | שחקנים | נקודות |
| --- | --- | --- | --- |
| 1 | רוסיה רוסיה-1 |  | 22 |
| 2 | הרפובליקה העממית של סין  סין |  | 18 |
| 3 | גאורגיה גאורגיה |  | 16 |
| 4 | קובה קובה |  | 16 |
| 5 | ארצות הברית ארצות הברית |  | 16 |
| 6 | פולין פולין |  | 16 |
| 7 | אזרבייג'ן אזרבייג'ן |  | 16 |
| 8 | בולגריה בולגריה |  | 16 |
| 9 | אוקראינה אוקראינה |  | 15 |
| 10 | רוסיה רוסיה-2 |  | 15 |
תחרות נשים > מדליות אישיות

|  | זהב | כסף | ארד |
| --- | --- | --- | --- |
| הלוח הראשון | טטיאנה קוזינצבה (רוסיה)- 2628 | זיינב ממדיארובה (אזרבייג'ן) - 2623 | חואו איפן(סין) - 2573 |
| הלוח השני | נדז'דה קוזינצבה (רוסיה) - 2662 | יו וונג'ין (סין) - 2636 | פאם לה טאו נגויין (וייטנאם) - 2481 |
| הלוח השלישי | יאניאט מררו לופס (קובה) - 2511 | סלומה מליה (גאורגיה) - 2458 | אילזה ברזינה (לטביה) - 2450 |
| הלוח הרביעי | אינה גפוננקו (אוקראינה) - 2691 | אנסטסיה בונדרוק (רוסיה-2) - 2569 | אולגה ואסילייב (ישראל) - 2379 |
| לוח החמישי (עתודה) | מריה מוז'יצ'וק (אוקראינה) - 2431 | אלינה קשלינסקי (רוסיה-2) - 2377 | בלה קוטנשבילי (גאורגיה) - 2289 |
תחרות נשים > נבחרת ישראל

באולימפיאדה זו השתתפה נבחרת ישראל שכללה את:
מאשה קלינובה (2303) 2+,4=,3-
בלה איגלה (2271) 5+,3=,1-
אלה פיתם (2293) 3+,1=,3-
אולגה וסילייבה (2293) 7+,0=,2- מקום שלישי אישי
מרסל אפרוימסקי (2244) 6+,2=,2-
הנבחרת סיימה במקום 23.
להלן התוצאות הקבוצתיות:
נגד קירגיזיה 1:3 - ניצחון
נגד ליטא 0.5:2.5 - ניצחון
נגד ספרד 2.5:1.5 – הפסד
נגד הפיליפינים 2:2 - תיקו
נגד מונגוליה 0.5:3.5 - ניצחון
נגד סלובניה 2.5:1.5 - הפסד
נגד נורווגיה 0:4 – ניצחון
נגד ארמניה 2.5:1.5 – הפסד
נגד ארגנטינה 0.5:2.5 - ניצחון
נגד מצרים 0:4 – ניצחון
נגד צ'כיה 1:3 – ניצחון
סיכום כולל

בסיום התחרות הוענק "פרס נונה גפרינדשווילי" לנבחרת עם הישג הכי גבוה בסיכום התחרות הפתוחה ותחרות נשים.
רוסיה
סין
אוקראינה
אולימפיאדת השחמט 2004

| --- | --- |
 תאריך התחלה:  14 באוקטובר 2004 
 תאריך סיום:  31 באוקטובר 2004 
 עיר:  קלביה, ספרד
 אתר:  Gran Casino de Mallorca
 שופט ראשי:  Ignatius Leong (סינגפור)
 קבוצות משתתפות:  129
 מס' משתתפים:  763 (מהם 230 רבי אמנים ו-153 אמנים בינלאומיים)
 מס' משחקים:  3572
 שיטה:  שווייצרית - 14 מחזורים
 → אולימפיאדת השחמט 2002 אולימפיאדת השחמט 2006 ← 
 
אולימפיאדת השחמט ה-36 אורגנה על ידי פיד"ה וכללה תחרות פתוחה ומספר אירועים נוספים לקידום השחמט. היא התקיימה בקלביה, שבספרד, בין 14 באוקטובר ל-30 באוקטובר 2004.
התחרות הפתוחה > תוצאות הגמר

| # | מדינה | שחקנים | נקודות |
| --- | --- | --- | --- |
| 1 | אוקראינה אוקראינה | וסילי איוונצ'וק,  רוסלן פונומריוב, אנדרי וולוקיטין, אלכסנדר מויסיינקו, פבל אליינוב, סרגיי קריאקין | 39.5 |
| 2 | רוסיה רוסיה | אלכסנדר מורוזביץ',  פטר סבידלר, אלכסנדר גרישצ'וק, אלכסיי דרייב, אלכסנדר חליפמן, ודים זביאגינצב | 36.5 |
| 3 | ארמניה ארמניה | ולדימיר אקופיאן, לבון ארוניאן, רפאל ואגניאן, סמבט לפוטיאן,  גבריאל סרקיסיאן, ארטשס מנסיאן | 36.5 |
| 4 | ארצות הברית ארצות הברית | אלכסנדר אונישצ'וקי, אלכסנדר שבלוב, אלכסנדר גולדין, גרגורי קיידנוב, איגור נוביקוב, בוריס גולקו | 35 |
| 5 | ישראל ישראל | בוריס גלפנד,  אמיל סוטובסקי, איליה סמירין,  בוריס אברוך,  אלכסנדר חוזמן, מיכאל רויז | 34.5 |
| 6 | הודו הודו | וישוואנתן אנאנד, קרישנן ססיריקיאן, פנטאלה חריקרישנה סוריה גנגולו, אבחיט קונטה, שנדה סנדיפן | 34 |
| 7 | קובה קובה | לייניר דומינגז, לאזארו ברוזון, נאוריס דלגדו, ישו נוגיאירס, ולטר ארנסיבה, יונסקי קואזדה | 33.5 |
| 8 | הולנד הולנד | לואק ואן וילי,  איוון סוקולוב, סרגי טיביאקוב, יאן טימן, אריק ואן דן דואל, פריסו נייבואר | 33 |
| 9 | בולגריה בולגריה | קיריל גאורגייב, אלכסנדר דלצ'ב, איוון צ'פרינוב, וסיל ספסוב, בוריס צ'טבלדשב, יוליאן רדולסקי | 33 |
| 10 | ספרד ספרד | אלכסיי שירוב, פרנציסקו וולאו פונס, מיגל אילסקס, רוברטו צ'יפואנטס פרדה, אלפונסו רומרו חולמס, יליאן לואיס אריזמנדי מרטינס | 32.5 |
התחרות הפתוחה > מדליות אישיות

|  | זהב | כסף | ארד |
| --- | --- | --- | --- |
| התוצאה הטובה ביותר | באדור ג'ובאווה (גאורגיה) - 2842 | וישוואנתן אנאנד (הודו) - 2824 | וסילי איוונצ'וק (אוקראינה) - 2819 |
| הלוח הראשון | יבגני ירמקוב (פלסטין) עם תוצאה 10.5 מ-12 (87.5%) | אנדרס וילה רודריגס (אורוגוואי) עם תוצאה 8 מ-10 (80%) | מייקל אדמס (אנגליה) עם תוצאה 10 מ-13 (76.9%) |
| הלוח השני | מוחמד טיסיר (מרוקו) עם תוצאה 7.5 מ-9 (83.3%) | נגואן אן דונג (וייטנאם) עם תוצאה 8.5 מ-11 (77.3%) | באזאר חטנבאטר (מונגוליה) עם תוצאה 9 מ-12 (75%) |
| הלוח השלישי | רפאל ואגניאן (ארמניה) עם תוצאה 9.5 מ-12 (79.2%) | ולדימיר גאורגייב (מקדוניה) עם תוצאה 9 מ-12 (75%) | חוזה גרסיא גונסלס (מקסיקו) עם תוצאה 7.5 מ-10 (75%) |
| הלוח הרביעי | באדור ג'ובאווה (גאורגיה) עם תוצאה 8.5 מ-10 (85%) | גרגורי קיידנוב ארצות הברית) עם תוצאה 8 מ-10 (80%) | גדיר גוסיינוב (אזרבייג'ן) עם תוצאה 8 מ-10 (80%) |
| לוח עתודה ראשון | ואידס סקלאוסקס (ליטא) עם תוצאה 6 מ-7 (85.7%) | סריק טמרבייב (קזחסטן) עם תוצאה 5.5 מ-7 (78.6%) | ז'אן מרק דהגרייב (צרפת) עם תוצאה 7 מ-9 (77.8%) |
| לוח עתודה שני | סרגיי קריאקין (אוקראינה) עם תוצאה 6.5 מ-7 (92.9%) | איברגים שארני (לוב) עם תוצאה 6.5 מ-7 (92.9%) | ויליאם ברמודס אדמס פוארטו ריקו עם תוצאה 6.5 מ-8 (81.3%) |
התחרות הפתוחה > נבחרת ישראל

באולימפיאדה זו השתתפה נבחרת ישראל שכללה את:
בוריס גלפנד (2693) 2+,8=,1-
אמיל סוטובסקי (2697) 3+,6=,3-
איליה סמירין (2673) 2+,6=,1-
בוריס אברוך (2614) 5+,5=,0-
אלכסנדר חוזמן (2581) 4+,3=,1-
מיכאל רויז (2560) 3+,3=,0-
הנבחרת סיימה במקום 5.
להלן התוצאות הקבוצתיות:
נגד דרום אפריקה 0:4 - ניצחון
נגד אוסטרליה 0.5:3.5 - ניצחון
נגד יוגוסלביה 1:3 - ניצחון
נגד בולגריה 0.5:3.5 - ניצחון
נגד אוקראינה 2:2 - תיקו
נגד רוסיה 3.5:0.5 – הפסד
נגד ארמניה 2.5:1.5 – הפסד
נגד מולדובה 2:2 - תיקו
נגד קזחסטן 0.5:3.5 - ניצחון
נגד שווייץ 2:2 - תיקו
נגד אזרבייג'ן 1:3 - ניצחון
נגד הודו 1.5:2.5 - ניצחון
נגד ארצות הברית 2:2 - תיקו
נגד קובה 2:2 - תיקו
התחרות לנשים

| --- | --- |
 תאריך התחלה:  14 באוקטובר 2004 
 תאריך סיום:  31 באוקטובר 2004 
 עיר:  קלביה 
 קבוצות משתתפות:  87
 מס' משתתפים:  345 (כולל 6 רב אמן, 52 רבי אמנים לנשים, 28 אמנים בינלאומיים ו-80 אמנים בינלאומיים לנשים
 מס' משחקים:  1806
 שיטה:  שווייצרית - 14 מחזורים
 → אולימפיאדת השחמט 2002 אולימפיאדת השחמט 2006 ← 
 
אולימפיאדת ה-36 לנשים התקיימה במקביל לתחרות הפתוחה.
התחרות לנשים > תוצאות הגמר

| # | מדינה | שחקנים | נקודות |
| --- | --- | --- | --- |
| 1 | הרפובליקה העממית של סין  סין |  | 31 |
| 2 | ארצות הברית ארצות הברית |  | 29 |
| 3 | רוסיה רוסיה |  | 27.5 |
| 4 | גאורגיה גאורגיה |  | 27.5 |
| 5 | צרפת צרפת |  | 25.5 |
| 6 | הונגריה הונגריה |  | 25 |
| 7 | סלובקיה סלובקיה |  | 25 |
| 8 | אנגליה אנגליה |  | 25 |
| 9 | הודו הודו |  | 24.5 |
| 10 | פולין פולין |  | 24.5 |
התחרות לנשים > מדליות אישיות

|  | זהב | כסף | ארד |
| --- | --- | --- | --- |
| התוצאה הטובה ביותר | סוזן פולגאר (ארצות הברית) - 2622 | ג'וּ'ן שְׂיֵה (סין) -2597 | גָ'או שׂוֵּ'ה (סין) - 2596 |
| הלוח הראשון | ויקטוריה צ'מיליטה (ליטא) עם תוצאה 8.5 מ-11 (77.3%) | סופיה פולגאר (ארצות הברית) עם תוצאה 10.5 מ-14 (75%) | אלבירה ברנד (לוקסמבורג) עם תוצאה 9 מ-12 (75%) |
| הלוח השני | שידוניה וואידה (הונגריה) עם תוצאה 9 מ-12 (75%) | קורינה פפטן (רומניה)-3 עם תוצאה 9 מ-12 (75%) | ברברה חונד (שווייץ) עם תוצאה 8 מ-11 (72.7%) |
| הלוח השלישי | גָ'או שׂוֵּ'ה (סין) עם תוצאה 10 מ-12 (83.3%) | סירנה חריזמה (אינדונזיה) עם תוצאה 10 מ-12 (83.3%) | טובשינוגס בטסג (מונגוליה) עם תוצאה 9 מ-12 (75%) |
| לוח עתודה | נדז'דה קוזינצבה (רוסיה) עם תוצאה 10 מ-12 (83.3%) | מריה ולצ'בה (בולגריה) עם תוצאה 8 מ-10 (80%) | מרטה זלינסקה (פולין) עם תוצאה 7.5 מ-10 (75%) |
התחרות לנשים > נבחרת ישראל

באולימפיאדה זו השתתפה נבחרת ישראל שכללה את:
אנג'לה בורסוק (2306) 4+,7=,3-
אירינה בוטוויניק (2239) 0+,0=,3-
בלה איגלה (2196) 6+,6=,1-
אולגה וסילייב (2167) 5+,3=,4-
הנבחרת סיימה במקום 25.
להלן התוצאות הקבוצתיות:
נגד יפן 0:3 - ניצחון
נגד הונגריה 2:1 – הפסד
נגד ארגנטינה 1:2 - ניצחון
נגד יוגוסלביה 1.5:1.5 - תיקו
נגד רומניה 1:2 - ניצחון
נגד בולגריה 2.5:0.5 - הפסד
נגד איסלנד 0.5:2.5 - ניצחון
נגד הולנד 1:2 - ניצחון
נגד גאורגיה 2:1 – הפסד
נגד גרמניה 1.5:1.5 - תיקו
נגד שווייץ 2:1 – הפסד
נגד יוון 1.5:1.5 - תיקו
נגד צ'כיה 0.5:2.5 - ניצחון
נגד סלובניה 1:2 - ניצחון
סיכום כולל

בסיום התחרות הוענק "פרס נונה גפרינדשווילי" לנבחרת עם הישג הכי גבוה בסיכום התחרות הפתוחה ותחרות נשים.
רוסיה
ארצות הברית
ארמניה
אייווייס

| --- | --- |

 נתונים כלליים
 סוג:  חברה פרטית
 מייסדים:  פֿוּ צְ'יָאנְג וגוּ פֶנְג
 תקופת הפעילות:  2017–הווה (כ־7 שנים)
 חברות בנות:  גומפרט אייווייס אוטומוביל
 מיקום המטה:  הרפובליקה העממית של סין שאנגחאי, סין
 ענפי תעשייה:  תעשיית הרכב
 מוצרים עיקריים:  מכוניות חשמליות
 מנכ"ל:  פֿוּ צְ'יָאנְג וגוּ פֶנְג
 עובדים:  1,300
  
 www.ai-ways.com
 
אייווייס (באנגלית: Aiways) היא יצרנית מכוניות חשמליות, שבסיסה בשאנגחאי שבסין. היא הוקמה על ידי פֿוּ צְ'יָאנְג וגוּ פֶנְג בשנת 2017.
היסטוריה

היא הוקמה בשנת 2017 על ידי גוּ פֶנְג ופֿוּ צְ'יָאנְג לשעבר מנהל המכירות של וולוו.
בתערוכת הרכב הבינלאומית של ז'נבה במרץ 2019 הציגה אייווייס את המכונית הראשונה שלה, אייווייס U5. באפריל 2021 הציגה את הדגם השני שלה, אייווייס U6.
מכירות

בנובמבר 2018 לפני הצגת אייווייס U5 אושרה מכירת אייוייס U5 באירופה, ובכך החלה החברה את המכירות הראשונות שלה. כרגע (2023) היא מוכרת את רכביה באירופה, בישראל ובסין.
| שנה | מכירות | נתח שוק |
| --- | --- | --- |
| 2020 | 3,150 | 0.00% (באירופה) 100.0% (בסין) |
מכירות > מכירות בישראל

במרץ 2021 השיקה קבוצת בליליוס את מותג אייווייס בישראל. ביוני 2021 השיקה אייווייס מתחם פופ-אפ בקניון שבעת הכוכבים בהרצליה, ובכך פרסמה את המותג בישראל לאחר שנמכרו כ-100 יחידות מה-U5.
| שנה | U5 | סה"כ |
| --- | --- | --- |
2020: 2
| 2021 | 279 |  |
גומפרט אייווייס אוטומוביל

גומפרט אייווייס אוטומוביל היא חברה הבת של אייווייס שמייצרת מכונית על חשמלית.
גלריה

אייווייס U5
פנים ה-U5
הערות שוליים

↑  Shirouzu, Norihiko (2020-09-25). "Electrified by Tesla, Chinese startups are on the charge". Reuters (באנגלית). נבדק ב-2021-02-05.
↑  "EV Startup Aiways Said to Seek Funds at $2 Billion Value". Bloomberg.com (באנגלית). 2021-01-21. נבדק ב-2021-02-05.
↑  "沃尔沃任命付强为中国销售公司总裁/CEO_汽车_凤凰网". auto.ifeng.com. נבדק ב-2021-02-05.
↑  אייווייס U6 נחשף - קרוסאובר קופה חשמלי, באתר קארטיוב, ‏30 באפריל 2021
↑  "Chinese EV Aiways U5 approved for the EU market".
↑  אייווייס - נתוני מכירות באירופה, באתר carsalesbase
↑  אייווייס - נתוני מכירות בסין, באתר carsalesbase
↑  מותג רכב חשמלי חדש בישראל: איווייז U5 - מחיר החל מ-157,500 שקל, באתר קארטיוב, ‏16 במרץ 2021
↑  איווייז משיקה מתחם פופ-אפ בקניון שבעת הכוכבים בהרצליה, באתר קארטיוב, ‏10 ביוני 2021
↑  אייווייס - נתוני המכירות בישראל, באתר קארזון
↑  Gerd Stegmaier,Marcel Sommer (2020-03-12). "Elektro-Supersportwagen mit Methanol-Brennstoffzelle: Gumpert Nathalie startet mit Sonderserie". auto-motor-und-sport.de.
| אייווייס |
| --- | --- | --- |
| אישיים | פֿוּ צְ'יָאנְג וגוּ פֶנְג - מייסד ומנכ"ל החברה |  |
| כלי רכב | אייווייס U5 • אייווייס U6 |  |
| חברות בנות | גומפרט אייווייס אוטומוביל |  |
אולימפיאדת השחמט 2008

| --- | --- |

לוגו התחרות
 תאריך התחלה:  13 בנובמבר 2008
 תאריך סיום:  25 בנובמבר 2008
 עיר:  דרזדן, גרמניה
 אתר:  International Congress Center
 שופט ראשי:  Ignatius Leong (סינגפור)
 קבוצות משתתפות:  146
 מס' משתתפים:  729 (מהם 243 רבי אמנים ו-142 אמנים בינלאומיים)
 מס' משחקים:  3204
 שיטה:  שווייצרית - 11 מחזורים
 → אולימפיאדת השחמט 2006 אולימפיאדת השחמט 2010 ← 
 
אולימפיאדת השחמט ה-38 אורגנה על ידי פיד"ה וכללה תחרות פתוחה ומספר אירועים נוספים לקידום השחמט. היא התקיימה בדרזדן, שבגרמניה, בין 13 בנובמבר ל-25 בנובמבר 2008.
התחרות הפתוחה > תוצאות הגמר

| # | מדינה | שחקנים | נקודות קבוצתיות (2 לניצחון קבוצתי, 1 לתיקו) |
| --- | --- | --- | --- |
| 1 | ארמניה ארמניה | לבון ארוניאן, ולדימיר אקופיאן, גבריאל סרגיסיאן, טיגרן ל' פטרוסיאן,ארטשס מינאסיאן | 19 |
| 2 | ישראל ישראל | בוריס גלפנד, מיכאל רויז, בוריס אברוך, יבגני פוסטני, מקסים רודשטיין, | 18 |
| 3 | ארצות הברית ארצות הברית | גטה קמסקי, היקארו נקמורה, אלכסנדר אונישצ'וק, יורי שולמן, ורוז'אן אקוביאן | 17 |
| 4 | אוקראינה אוקראינה | וסילי איוונצ'וק, סרגיי קריאקין, פבל אליינוב, זכר אפימנקו, אנדריי וולוקיטין | 17 |
| 5 | רוסיה רוסיה | ולדימיר קרמניק, פטר סבידלר, אלכסנדר גרישצ'וק, אלכסנדר מורוזביץ',דמיטרי יאקובנקו | 16 |
| 6 | אזרבייג'ן אזרבייג'ן | טיימור רג'אבוב, שחריאר ממדיארוב, ווגאר גאשימוב, גדיר גוסיינוב, ראוף ממדוב | 16 |
| 7 | הרפובליקה העממית של סין  סין | וונג יוא,בּוּ שְׂיָאנְג גְ'י,נִי חְווָה, וואנג חאו,לי צ'או | 16 |
| 8 | הונגריה הונגריה | פטר לקו, יהודית פולגאר, זולטן אלמשי, צ'אבה בלוג, פרנץ ברקש | 16 |
| 9 | וייטנאם וייטנאם | נגואן נגוק טרואנג סון,לה קואנג ליאם, דאו טיאן חאי, נגואן וון חו,טו חואנג טונג | 16 |
| 10 | ספרד ספרד | אלכסיי שירוב, פרנסיסקו ואייחו פונס, מיגל אילסקס, איברגים חמרקולוב, פבלו סן סגונדו קורילו | 16 |
התחרות הפתוחה > מדליות אישיות

|  | זהב | כסף | ארד |
| --- | --- | --- | --- |
| התוצאה הטובה ביותר | גבריאל סרקיסיאן (ארמניה) - 2869 | פטר לקו (הונגריה) - 2834 | בוריס גלפנד (ישראל) - 2833 |
| הלוח הראשון | פטר לקו (הונגריה) 2834 | בוריס גלפנד (ישראל) 2833 | וסלין טופאלוב (בולגריה)2821 |
| הלוח השני | ולדימיר אקופיאן (ארמניה) 2813 | פרנציסקו וולאו פונס (ספרד) 2807 | ווזיליוס קטרוניאס (יוון)2781 |
| הלוח השלישי | גבריאל סרקיסיאן (ארמניה) 2869 | ווגר גשימוב (אזרבייג'ן) 2765 | טיגר חילארף פרסון (שוודיה)2762 |
| הלוח הרביעי | דרגישה בלגוייביץ' (מונטנגרו) 2792 | אלכסנדר דלצ'ב (בולגריה) 2788 | דניאל פרידמן (גרמניה)2741 |
| לוח עתודה ראשון | דמיטרי יאקובנקו (רוסיה) 2794 | מקסים רודשטיין (ישראל) 2776 | פרנץ ברקש (הונגריה)2696 |